CELEX: 62012TN0042
Language: et
Date: 2012-02-01 00:00:00
Title: Kohtuasi T-42/12: 1. veebruaril 2012 esitatud hagi — Bateni versus nõukogu

31.3.2012   
            
            
               ET
            
            
               Euroopa Liidu Teataja
            
            
               C 98/23
            
         1. veebruaril 2012 esitatud hagi — Bateni versus nõukogu
   (Kohtuasi T-42/12)
   2012/C 98/39
   Kohtumenetluse keel: saksa
   
      Pooled
   
   
      Hageja: Naser Bateni (Hamburg, Saksamaa) (esindajad: advokaadid J. Kienzle ja M. Schlingmann)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               Tühistada nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (1) ja nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (2);
            
         
               —
            
            
               jätta menetluskulud, eelkõige hageja kulud, nõukogu kanda.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud on hageja kaitseõigusi.
               
                           —
                        
                        
                           Hageja väidab, et nõukogu rikkus tema õigust tõhusale õiguskaitsele ning eelkõige põhjendamise kohustust, kandes hageja vaidlustatud otsuse ja vaidlustatud määruse lisasse, ilma et ta oleks seda piisavalt põhjendanud.
                        
                     
                           —
                        
                        
                           Nõukogu ei nimetanud hageja sõnaselge nõudmise peale põhjusi ega seisukohti ega esitanud asjaomaseid tõendeid, mis õigustaksid hageja kandmist vaidlustatud otsuse ja vaidlustatud määruse lisasse.
                        
                     
                           —
                        
                        
                           Nõukogu rikkus hageja õigust olla ära kuulatud, kuna ta ei andnud hagejale vaidlustatud otsuse artikli 24 lõigetes 3 ja 4 ning vaidlustatud määruse artikli 36 lõigetes 3 ja 4 ettenähtud võimalust esitada lisasse kandmise kohta oma märkused ning sundida seeläbi nõukogu otsust läbi vaatama.
                        
                     
         
               2.
            
            
               Teine väide, et hageja kandmiseks sanktsioonidega karistatavate isikute ja asutuste loetellu ei olnud alust.
               
                           —
                        
                        
                           Nõukogu nimetatud põhjustest, miks hageja kanti sanktsioonidega karistatavate isikute ja asutuste loetellu, ei nähtu, millisele õiguslikule alusele nõukogu täpselt tugines.
                        
                     
                           —
                        
                        
                           Tegevus, millega hageja tegeles vaid 2008. aasta märtsini, ei saa õigustada tema kandmist sellesse loetellu 2011. aasta detsembris.
                        
                     
                           —
                        
                        
                           Hageja tegevus äriühingu Hanseatic Trade Trust & Shipping (HTTS) GmbH juhatajana ei õigusta tema kandmist sellesse loetellu, kuna Euroopa Liidu Üldkohus tühistas määruse (EL) nr 961/2010 (3) osas, milles see puudutas äriühingut HTTS GmbH.
                        
                     
                           —
                        
                        
                           Ainuüksi faktist, et hageja oli tänaseks lõpetatud inglise äriühingu juhataja, ei saa kuidagi järeldada, et eksisteeriks mõni otsuse nr 2010/413/ÜVJP (4) artikli 20 lõikes 1 või määruse nr 961/2010 artikli 16 lõikes 2 nimetatud põhjus hageja kandmiseks sanktsioonidega karistatavate isikute ja asutuste loetellu.
                        
                     
         
               3.
            
            
               Kolmas väide, et rikutud on hageja põhiõigust omandi kaitsele
               
                           —
                        
                        
                           Hageja kandmine sanktsioonidega karistatavate isikute ja asutuste loetellu kujutab endast tema omandiõiguse põhjendamatut riivet, kuna nõukogu esitatud ebapiisava põhjenduse tõttu ei mõista hageja, miks ta on kantud sanktsioonidega karistatavate isikute ja asutuste loetellu.
                        
                     
                           —
                        
                        
                           Hageja kandmine sanktsioonidega karistatavate isikute loetellu on ilmselgelt sobimatu otsusega 2010/413/ÜVJP ja määrusega nr 961/2010 järgitavate eesmärkide saavutamiseks ning kujutab endast pealegi hageja omandiõiguse ebaproportsionaalset riivet.
                        
                     
         
      (1)  Nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319, lk 71).
   
      (2)  Nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 319, lk 11).
   
      (3)  Nõukogu 25. oktoobri 2010. aasta määrus (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT L 281, lk 1).
   
      (4)  2010/413/CFSP: Nõukogu 26. juuli 2010. aasta otsus, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39).